หน่วยงานด้านสุขภาพของสหประชาชาติ เรียกร้องให้มีการลงทุนฉุกเฉินในการบำรุงรักษาสุขภาพแม่ และเด็ก
กลุ่มหน่วยงานด้านสุขภาพของสหประชาชาติ และองค์กรด้านความช่วยเหลือของเอกชน และด้านการเงิน เรียกร้องให้มีการลงทุนฉุกเฉินในการบำรุงรักษาสุข
รับฟังรายละเอียดเพิ่มเติมจากคุณประภัสสรอักขราสา กลุ่มความร่วมมือเพื่อสุขภาพแม่และเด็ก"Partnershipfor Maternal, Newborn and Child Health" กล่าวว่าเมื่อพูดถึงปัญหาการเสียชีวิตของแม่และเด็ก ก็มักจะนึกถึงทวีปอัฟริกาทันทีไม่ค่อยนึกถึงภาคพื้นเอเชีย-แปซิฟิคขณะที่ภาคพื้นส่วนนี้ขยายตัวเติบโตทางเศรษฐกิจอย่างรวดเร็ว อย่างในจีนและในอินเดียอย่างไรก็ตาม กลุ่มที่ทำงานเพื่อสุขภาพแม่และเด็ก เห็นว่าความก้าวหน้าในภาคพื้นเอเชีย-แปซิฟิคนั้น ขัดแย้งกับความเป็นจริงขณะที่ภาคพื้นส่วนนี้ต้องรับภาระดูแลสุขภาพแม่ และเด็กเกือบครึ่งโลก เอียน เท็ด ผู้อำนวยการระบบสุขภาพและการวางแผนดำเนินงานของกองทุนเด็กของสหประชาติ กล่าวว่า 41% ของการเสียชีวิตของเด็กอายุต่ำกว่า 5 ขวบ ยังคงเกิดขึ้นในเอเชียและแปซิฟิกและ 44% ของการเสียชีวิตของแม่ทั่วโลก เขากล่าวว่าเด็กขาดสารอาหารมากกว่าครึ่งหนึ่งในโลกอยู่ในภาคพื้นเอเชียและแปซิฟิกขณะที่คนทั่วไปมักจะคิดกันว่า ปัญหาเด็กขาดสารอาหาร และได้รับอาหารไม่เพียงพอนั้นเป็นปัญหาใหญ่ในอัฟริกา ซึ่งก็เป็นเช่นนั้น แต่ความจริงเรื่องนี้ก็เป็นปัญหาใหญ่ในประเทศในเอเชียเช่นกันโดยเฉพาะที่เอเชียใต้ และบางส่วนในแถบแปซิฟิก ซึ่งเป็นปัญหาใหญ่กว่าและเรื้อรังกว่าในอัฟริกา